langs: gl gl gl gl gl es gl en es en gl it it gl ceb gl gl en gl gl gl de en gl gl gl gl gl gl gl gl gl gl gl gl gl gl de es en gl gl gl gl gl gl en gl gl pt gl en gl gl gl fr gl en gl gl es gl gl gl gl gl gl gl gl gl it pt gl es gl en gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
tecnoloxia.org | Tecnoloxía na Educación Secundaria | Page 4
Cheguei a través do Twitter a unha interesante e necesaria iniciativa promovida pola Universidade de Deusto: InspiraSTEAM, que nace da necesidade de promover vocacións científicas e tecnolóxicas entre as nenas e mozas.
O proxecto ten coma obxectivos, entre outros, dar a coñecer os estereotipos existentes para que non condicionen a elección de estudos por parte das rapazas e concienciar sobre a necesidade de que o desenvolvemento do país se produza entre homes e mulleres.
Estou 100% de acordo no contido do seu manifesto, e penso que cómpre un traballo activo por parte de institucións, organizacións e persoas a título individual para lograr os obxectivos que nel se propoñen. Eu xa asinei, e invítovos a que tamén o fagades vós.
_ _ _ _ _ _ _ _ _ _
Abrindo espazos a nenas e mulleres en ciencia e tecnoloxía
Vivimos nun mundo global e diverso onde a igualdade non está conseguida en moitos aspectos. Un que nos preocupa e ocupa é a fenda de xénero e a tecnoloxía.
Estes feitos non se deben a un menor gusto, a unha menor capacitación, a unha inferior vocación, ou a un inferior desempeño. Son os factores sociais, culturais e educativos os que empoderan, recoñecen e incentivan menos ás mulleres que aos homes. Son os estereotipos, procesos de socialización, roles de xénero, machismos ocultos cos que construímos a educación e a sociedade os que fan crer que as mulleres son menos capaces e os que provocan que as mulleres sexan menos valoradas, social e economicamente.
Esta realidade pódese cambiar, e facelo é relevante. Xogámonos moito. E concírnenos á sociedade no seu conxunto e a cada unha das persoas e entidades que a formamos.
Este manifesto constitúe un compromiso, das persoas e organizacións que se adhiren a el, de traballar activamente pola igualdade entre mulleres e homes no ámbito científico-tecnolóxico, a través das seguintes liñas de acción:
Reflexionar e revisar a falsa crenza de que xa hai igualdade. Coñecer os datos que demostran que esta igualdade aínda non existe e hai moito traballo que facer por conseguila.
Recoñecer publicamente que mulleres e homes temos as mesmas capacidades, dereitos e responsabilidades, e merecemos por tanto o mesmo recoñecemento.
Dar a coñecer as consecuencias da falta de igualdade existente, e traballar para concienciar á sociedade da necesidade de accións positivas para evitalas, promovendo un sistema científico-tecnolóxico responsable e diverso.
Facer visibles ás mulleres científicas e tecnólogas históricas e actuais, pondo en valor o seu traballo e construíndo novos referentes.
Favorecer un contexto social e educativo no que as nenas e mozas se vexan animadas, capaces e recoñecidas para que poidan elixir o seu futuro sen condicionamentos.
Reverter os estereotipos sociais, desmitificando as crenzas sobre os roles de xénero; facilitando información sobre as carreiras científicas e tecnolóxicas; e dando a coñecer o amplo abano de posibilidades profesionais das STEAM (Ciencia, Tecnoloxía, Enxeñaría, Arte e Matemáticas).
Contribuír ao empoderamento das mulleres, desenvolvendo accións en todas as dimensións para conseguilo.
Traballar co prisma de xénero encamíñanos a revisar a igualdade no seu conxunto. Esta actuación é só unha de todas as que teñen que se poñer en marcha. Somos sensibles a outras actuacións, e desde este punto de partida queremos seguir avanzando e profundando na igualdade a todos os niveis.
_ _ _ _ _ _ _ _ _ _
3 Xaneiro 2018 by María L
Categorías: Tecnoloxía e sociedade | Tags: manifesto, muller, STEAM | 0 comentarios
Hoxe toca dar a despedida ao 2017 e comezar con bo pé o 2018, que seguro que vai ser bo.
Se queredes saber como se programa unha pantalla LCD con Arduíno tendes aquí un manual. Recomendo usar LCD con interface I2C.
E se queredes un soporte para a LCD dos vosos proxectos podedes descargar en Thingiverse o deseño 3D que fixo o alumnado de 2ºBach o curso pasado.
31 Decembro 2017 by María L
Categorías: Xeral | Tags: aninovo, arduino, lcd | 0 comentarios
En novembro: OSHWDem e Maker Faire Galicia
Este mes temos en Galicia dúas citas moi interesantes para as persoas afeccionadas á tecnoloxía: o día 11 a OSHWDem na Coruña e os días 24, 25 e 26 a Maker Faire Galicia en Santiago de Compostela.
A OSHWDem (Open Source Hardware Demonstration) é unha feira de tecnoloxía onde se expoñen inventos cun nexo común: todos eles son proxectos libres, é dicir, que as súas especificacións, esquemas e código foron publicados, de forma que calquera poida estudalos, entender o seu funcionamento, replicalos e mesmo melloralos. Atoparás novas tecnoloxías, robótica, arte, Internet das cousas, electrónica, hardware, software, competicións de robótica, etc.
Eu participarei co mural 100Hex de impresión 3D, e está aberto a que calquera participante contribúa nel co seu propio hexágono, coas únicas limitacións de dimensións (60 mm de lado e 2mm de espesor) e cor (branca).
A edición do 2017 celebrarase o día 11 de novembro no Museo Domus da Coruña.
A Maker Faire Galicia celebra este ano a súa terceira edición. É unha feira de inventos, un escaparate para a creatividade e o enxeño pensado para todos os públicos e disciplinas: gastronomía, robótica, mecánica, ciencia, arte urbana, música, electrónica, artesanía, etc.  Celebrarase os días 24, 25 e 26 de novembro na Cidade da Cultura de Santiago de Compostela. Podes ver o programa aquí.
1 Novembro 2017 by María L
Categorías: Convocatorias | Tags: makerfaire, OSHWDem | 0 comentarios
Levantando un coche con espaguetes
Agora que andamos co ensaio de tracción en tecnoloxía Industrial vén a conto este reto da Escola de Arquitectura da Universidade CEU San Pablo: Propuxéronse levantar un vehículo de 1200kg con 260 espaguetes, e conseguírono!
Nun ensaio posterior comprobaron que os espaguetes resistiron 1650 kg antes de romper, así que aínda puideron utilizar menos espaguetes na proba, pero non escatimaron en coeficiente de seguridade.
É máis que habitual que os estudantes universitarios de todo o mundo utilicen espaguetes para os seus deseños estruturais. Basta que fagades unha busca “spaghetti bridge” en google para atopar miles de exemplos.
Por que espaguetes? A tensión máxima de rotura do material do espaguete está ao redor de 27,7 MPa e ten un módulo de elasticidade de 1375 MPa, habendo variacións dependendo das características do material. Un espaguete da marca Barilla do nº7 (2mm de diámetro) en tracción resiste uns 80 kg. Sen cocer, claro.
Que terá a sémola de trigo duro para ser tan resistente?
9 Outubro 2017 by María L
Categorías: Estruturas e Arquitectura, Materiais e procesos | Tags: ensaios, tracción | 0 comentarios
Un vídeo musical para animar o comezo do curso: AUTOMATICA 4k – Robots Vs. Music – Nigel Stanford
23 Setembro 2017 by María L
Categorías: Control e Robótica | Tags: música, robot | 0 comentarios
« Anterior 1 2 3 4 5 6 … 155 Seguinte »
Feito con WordPress | Adaptación do tema: Yoko by Elmastudio


document_lang: gl

langs: es gl gl gl gl es gl en es en gl ceb gl gl es gl gl gl gl gl gl gl gl es es gl gl gl gl en es gl gl en fr fr en en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
Imos comunicarnos, pero antes imos ver como funcionan un micrófono e un altofalante.
Un micrófono ten a función de transformar un sinal sonoro nun sinal eléctrico. O diafragma ou membrana do micrófono vibra en resposta das ondas sonoras que lle chegan, e ditas vibracións transmítense a unha bobina que rodea un imán. Este movemento relativo entre a bobina e o imán produce unha corrente eléctrica na bobina, que se canaliza dende o micrófono ata os cables.
O altofalante fai o proceso inverso: transforma un sinal eléctrico nunha onda sonora.
Pero non podemos conectar directamente o sinal de saída do micrófono ó altofalante, xa que non escoitaríamos nada. Necesitamos amplificar o sinal.
Proposta: Deseña e constrúe un megáfono.
Podes utilizar un circuíto amplificador para fabricar un megáfono. Un exemplo de circuíto é o seguinte:
(Podes descargar aquí a simulación en crocodile technology)
Proposta: Deseña e constrúe un intercomunicador para comunicarnos entre dúas aulas.
Podes utilizar o circuíto anterior ou calquera outro amplificador. Debes montar dous circuítos amplificadores. A saída do primeiro amplificador ten que conectarse co altofalante do segundo, e a saída do segundo amplificador co altofalante do primeiro.
Podes utilizar cable telefónico e regletas de conexión, ou senón utilizar conectores RJ11.
Na web de apetega tes unha proposta de intercomunicador de sobremesa. (zip)
Proposta: Intercomunicador reciclando un radiocassette vello
Podes fabricar un intercomunicador aproveitando un radiocassette vello que teñas pola casa e que xa non uses. Utilízase o amplificador de son que incorpora para conectar dúas parellas de micrófono e altofalante ás entradas e saídas de audio, e así poder utilizalo como intercomunicador a distancias curtas. Con isto aforrámonos a montaxe do circuíto electrónico.
A páxina onde atopei a idea é esta.
14 Agosto, 2014 by María L
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: es gl gl gl gl es gl en es en gl ceb es gl gl gl gl gl gl gl pt pt gl gl gl gl gl gl pt gl es gl gl th en pt en gl gl en gl gl gl gl gl gl pt pt pt pt pt it en gl gl gl gl gl gl gl gl gl gl gl gl gl gl gl gl gl gl es gl en sv fr de de fr fr fr sv en fr en ja fr de fr es nb fr de en en uk en gl en pt en ja gl es en es kn en sk en fr en gl kn en gl es uk en sv fr en uk en gl es gl gl pt gl gl pt gl gl gl gl gl gl es es en sv fr de de fr fr fr sv en fr en ja fr de fr es nb fr de en en sv de de fr en fr it fr de fr en es en gl en es pt en gl en en en zh en ru ru en es en en es en kn en sk en ru en gl en kn en gl es uk en sv fr en uk en gl gl gl gl gl es gl en sv fr de de fr fr fr sv en fr en ja fr de fr es nb fr de en en sv de en gl en ru en gl es en gl en en uk ru en gl en en ru en en en es kn en en gl gl es gl en sv fr de de fr fr fr sv en fr en ja fr de fr es nb fr de en en sv de de fr en fr it en ru en fr en gl en en gl ar en kn en en gl uk en kn en en gl ar en kn en en es kn en es gl es es en sv fr de de fr fr fr sv en fr en ja fr de fr es nb fr de en en sv de de fr en en es en fr en ru en ru ru en kn en gl en gl es ru en kn en es en en en en kn en fr gl gl es gl en sv fr de de fr fr fr sv en fr en ja fr de fr es nb fr de en en sv de de fr en fr it fr de en gl en gl gl en el en ru en es ru es en en gl en gl gl es en es gl en kn kn en es en kn en pt gl gl vi gl en gl gl gl es gl es en en sv fr de de fr fr fr sv en fr en ja fr de fr es nb fr de en en sv de de fr en fr it fr de fr fr fr fr fr fr fr fr en fr fr it fr en fr de fr fr fr fr fr fr de fr fr fr nl fr de fr fr fr en gl en ru en gl en en en en en en en en en en en en en pt es pt es pt pt en gl en gl pt uk pt en en en en gl en zh ru en ru en kn pt en en en en gl en es uk en ru en kn kn en en en kn en gl gl gl en gl gl gl gl gl en ja gl en gl gl gl en gl gl en el it gl gl gl es pt gl gl gl pt es gl gl gl pt pt en gl ar es gl en en en gl gl gl ca gl ca gl gl gl gl gl gl gl gl it gl gl gl gl gl gl gl gl en gl gl gl gl es gl pt en gl gl ca ca gl hu en gl it it es es gl pt es es gl pt gl gl gl gl en gl gl es gl gl vi gl gl gl gl it fr gl es es en pt ru

text:
LCD vén do inglés Liquid Crystal Display, é dicir, é unha pantalla de cristal liquido. As LCDs alfa-numéricas permiten mostrar mensaxes de texto sinxelos e hainas dispoñibles en diferentes formatos. A que usaremos aquí (modelo 1602A) ten un formato 16×2 (16 caracteres e dúas liñas).
Imos ver dúas opcións de conexión e programación:
Conexión a través de interface I2C
No primeiro caso, para poder realizar as conexións da pantalla debemos soldar unha tira de pins nos conectores e suxeitala cunha protoboard.
No segundo caso o controlador xa vén integrado e preparado para conectar. Úsanse unicamente dous pins de Arduíno, polo que pode ser interesante para proxectos complexos nos que xa teñamos moitos pins ocupados con outras cousas.
Elixe a opción correspondente á pantalla que vaias utilizar:
Debes soldar unha tira de pins á pantalla LCD, conectala nunha protoboard, e realizar as seguintes conexións:
A pantalla LCD debería acenderse se conectamos a alimentación do Arduíno
Rs: ao pin 12 do Arduíno
É o díodo de retro-iluminación.
LED A: a unha resistencia de 220Ω conectada a 5V no outro extremo.
Encárgase do axuste do brillo. Fai unha proba despois de conectalo. Deberían verse as matrices de puntos.
Vo: Pin central do potenciómetro.
Un pin dos extremos do potenciómetro a 5V e o outro a GND.
DB4: ao pin 5 do Arduíno
[tecnoloxia.org CC By-SA from Fritzing]
I²C ou I2C  é un bus de comunicacións en serie que utiliza dúas liñas para transmitir a información: unha para os datos e outra para o sinal de reloxo, polo que a conexión dunha pantalla LCD con interface I2C resulta moi sinxela, pois só temos catro pins.
No caso dunha placa Arduíno UNO as conexións serían:
GND e Vcc para a alimentación.
SDA ao pin analóxico A4. É o pin de datos.
SCL ao pin analóxico A5. É o que envía o sinal de reloxo.
A tarxeta Arduíno UNO Rev3 ten outros dous pins que podemos utilizar igualmente para a comunicación I2C, e que están na parte superior, xunto aos pins dixitais. Está indicado pola parte de atrás da tarxeta. Se tes este modelo de Arduíno e che resulta máis cómodo podes substituír as conexións A4 e A5 polos pins SDA e SCL da parte superior.
O módulo I2C soe vir acoplado á parte posterior da pantalla LCD, e incorpora un potenciómetro que permite o axuste do brillo.
Nestas lapelas móstranse os programas de inicio da LCD normal e da LCD con I2C respectivamente. Na sección de prácticas mostraremos diversos exemplos de programas a incluír no loop(){ } e que se programan do mesmo xeito sexa cal sexa a opción escollida.
Antes de nada debemos incorporar a librería “LiquidCrystal.h” que xa está incluída no propio IDE de Arduíno: Sketch → Incluír biblioteca → LiquidCrystal
Despois debemos crear unha instancia chamada lcd, da clase LiquidCrystal, e escribimos os parámetros cos pins que utilizamos para conectar a pantalla a Arduíno. LiquidCrystal lcd( RS, EN, d4, d5, d6, d7);
No setup() debemos indicar o número de columnas e o número de filas da nosa LCD: lcd.begin(columnas, filas);
Imos escribir unha primeira mensaxe que aparece cando iniciamos o programa e que só se vai executar unha vez, pois está no setup().
Para enviar un texto e que se mostre na pantalla utilizamos a función: lcd.print(“texto”);
Para borrar a pantalla utilizamos a función lcd.clear();
#include   // Configuración: LiquidCrystal lcd(12, 11, 5, 4, 3, 2); // Escribimos os pins ao que está conectada a LCD void setup() { lcd.begin(16, 2); // nº columnas, nº de filas lcd.print("LCD acesa!"); // Escribimos delay(1000); lcd.clear(); // Borrar pantalla } // Programa: void loop(){ // Substitúe este bucle polos que aparecen nas seguintes prácticas para probalas }
LiquidCrystal lcd(12, 11, 5, 4, 3, 2); // Escribimos os pins ao que está conectada a LCD
lcd.begin(16, 2); // nº columnas, nº de filas
lcd.print("LCD acesa!"); // Escribimos
lcd.clear();         // Borrar pantalla
// Substitúe este bucle polos que aparecen nas seguintes prácticas para probalas
Carga este programa e axusta o contraste co potenciómetro ata que se vexa ben o texto. Para que se mostre o texto permanentemente ata que finalices o axuste comenta a instrución de borrado:
// lcd.clear(); // Borrar pantalla
// lcd.clear();        // Borrar pantalla
Elimina o comentario antes de introducir os programas seguintes no loop() para que se borre a pantalla de benvida antes de que se executen.
2. Configuración con I2C
O primeiro que debemos facer é incorporar a librería LiquidCrystal-I2C.  Pódese descargar  directamente neste zip. Unha vez gardada no noso ordenador engadímola ao directorio de librerías do IDE de Arduíno (” Sketch → Incluír biblioteca → engadir biblioteca zip”) e despois incluímola no noso proxecto (Sketch → Incluír biblioteca → LiquidCrystal-I2C).
Hai que incluír ademais outra librería estándar que xa temos no IDE de Arduíno e que se encarga da comunicación I2C: (Sketch → Incluír biblioteca → Wire)  (Wire reference)
Debemos coñecer o enderezo da pantalla LCD en hexadecimal.
Cada compoñente que conectamos a un bus I2C ten un enderezo único, o que permite que os datos sexan enviados a un dispositivo concreto no caso de ter conectado máis de un. O enderezo por defecto destas pantallas LCD soe ser 0x27, pero depende do modelo. Se tes outro dispositivo podes atopar o seu enderezo utilizando o programa I2C scanner no teu Arduíno. Sairá unha mensaxe como a da imaxe.
Despois debemos introducir os parámetros da clase LiquidCrystal_I2C. No noso caso serán o enderezo, o número de columnas e o número de filas:  LiquidCrystal_I2C lcd(0x27, 16, 2);
Proba este programa cunha mensaxe de inicio.
Para enviar un texto e que se mostre na pantalla utilizamos a función: lcd.print(“texto”);
Para borrar a pantalla utilizamos a función lcd.clear();
/* Pantalla LCD con I2C */ // Librerías #include   // Para a comunicación I2C #include   // Para o control da LCD con I2C // Configuración: LiquidCrystal_I2C lcd(0x27, 16, 2); void setup(){ lcd.begin(); // Inicializar a LCD lcd.backlight(); // acender lcd.print("LCD acesa!"); // Escribimos texto delay (2000); lcd.clear(); // Borrar pantalla } // Programa: void loop() { // Aquí escribiremos os programas }
/* Pantalla LCD con I2C */
#include                 // Para a comunicación I2C
#include    // Para o control da LCD con I2C
LiquidCrystal_I2C lcd(0x27, 16, 2);
lcd.begin();                // Inicializar a LCD
lcd.print("LCD acesa!");    // Escribimos texto
lcd.clear();                // Borrar pantalla
// Aquí escribiremos os programas
Carga este programa e axusta o contraste co potenciómetro ata que se vexa ben o texto. Para que se mostre o texto permanentemente ata que finalices o axuste comenta a instrución de borrado:
// lcd.clear(); // Borrar pantalla
// lcd.clear();        // Borrar pantalla
Elimina o comentario antes de introducir os programas seguintes no loop() para que se borre a pantalla de benvida antes de que se executen.
Aquí móstranse algúns exemplos de programas que podes incluír no loop(){ } que deixamos baleiro. Lémbrate de poñer primeiro o programa correspondente á configuración da túa pantalla LCD.
Imos escribir un texto na pantalla en diferentes posicións. Para indicar a posición do cursor debemos utilizar a función lcd.setCursor(columna, liña); A nosa pantalla ten 16 columnas (de 0 a 15) e 2 liñas (0 a de arriba e 1 a de abaixo)
// Posición do punteiro: void loop() { lcd.home(); // Pon o cursor no (0,0) lcd.print("Posicion:"); // Escribe un texto delay(500); lcd.setCursor(10, 0); // Cursor na columna 10 liña 0 lcd.print("10,0"); delay(500); lcd.setCursor(0, 1); // Cursor na columna 0 liña 1 lcd.print("0,1"); delay(500); lcd.setCursor(5, 1); // Cursor na columna 5 liña 1 lcd.print("5,1"); delay(500); lcd.setCursor(10, 1); lcd.print("10,1"); delay(3000); lcd.clear(); // Borrar pantalla }
// Posición do punteiro:
lcd.home();                 // Pon o cursor no (0,0)
lcd.print("Posicion:"); // Escribe un texto
lcd.setCursor(10, 0); // Cursor na columna 10 liña 0
lcd.setCursor(0, 1); // Cursor na columna 0 liña 1
lcd.setCursor(5, 1); // Cursor na columna 5 liña 1
lcd.clear();             // Borrar pantalla
Agora imos facer scroll cun texto derminado. Para mover un texto pola pantalla usaremos as funcións lcd.scrollDisplayLeft(); para movernos cara á esquerda e lcd.scrollDisplayRight(); cara á dereita.
Debemos indicar mediante un bucle for o número de posicións que queremos movernos. A velocidade do desprazamento pódese axustar cambiando o valor do delay do bucle for.
// Scroll void loop(){ lcd.print("tecnoloxia"); // Escribimos (texto de 10 caracteres) delay(1000); for (int pos=0; pos<10; pos++) { // Scroll 10 posicións á esquerda lcd.scrollDisplayLeft(); delay(150); } delay(1000); for (int pos=0; pos<26; pos++) { // Scroll 26 posicións á dereita. (10 da palabra + 16 da pantalla) lcd.scrollDisplayRight(); delay(150); } delay(1000); for (int pos=0; pos<13; pos++) { // Mover ao centro da pantalla (5 da palabra +8 da pantalla) lcd.scrollDisplayLeft(); delay(150); } delay(3000); lcd.clear(); // Borrar pantalla }
lcd.print("tecnoloxia"); // Escribimos (texto de 10 caracteres)
for (int pos=0; pos<10; pos++) { // Scroll 10 posicións á esquerda
for (int pos=0; pos<26; pos++) { // Scroll 26 posicións á dereita. (10 da palabra + 16 da pantalla)
for (int pos=0; pos<13; pos++) { // Mover ao centro da pantalla (5 da palabra +8 da pantalla)
lcd.clear(); // Borrar pantalla
Tamén podemos configurar a pantalla para que faga scroll automático cando se introduce un texto. Para iso temos que utilizar a función lcd.autoscroll(); para activalo e lcd.noAutoscroll(); para desactivalo
// Scroll automático void loop(){ lcd.setCursor(0, 0); for (int thisChar=0; thisChar<10; thisChar++) { // Escribir de 0 a 9 sen scroll lcd.print(thisChar); delay(500); } lcd.autoscroll(); // Poñemos a pantalla en modo scroll automático: lcd.setCursor(16, 1); // Cursor na columna 16 liña 1 for (int thisChar=0; thisChar<10; thisChar++) { // Escribir de 0 a 9 (con scroll automático) lcd.print(thisChar); delay(500); } lcd.noAutoscroll(); // Paramos o scroll automático delay(3000); lcd.clear(); }
for (int thisChar=0; thisChar<10; thisChar++) { // Escribir de 0 a 9 sen scroll
lcd.autoscroll(); // Poñemos a pantalla en modo scroll automático:
lcd.setCursor(16, 1); // Cursor na columna 16 liña 1
for (int thisChar=0; thisChar<10; thisChar++) { // Escribir de 0 a 9 (con scroll automático)
lcd.noAutoscroll(); // Paramos o scroll automático
Agora imos mostrar na pantalla LCD un texto recollido desde a consola serie. Só falta que ti lle poñas scroll a gusto.
Para entender como funciona a consola serie podes mirar previamente esta páxina.
// Texto desde consola // ** Engadir isto no setup() do teu programa Serial.begin(9600); // Iniciamos a comunicación serial while(!Serial); // ** void loop() { lcd.print("Introduce texto"); lcd.setCursor(0, 1); lcd.print("na consola serie"); delay(1000); while(Serial.available()==0); // Agarda mentres non recibe datos if (Serial.available()) { // Cando están entrando caracteres polo porto serie ... delay(100); // Damos tempo para que chegue a mensaxe lcd.clear(); // Borramos a pantalla while (Serial.available() > 0) { // Mentres haxa datos no buffer lcd.write(Serial.read()); // Lemos os caracteres e escribímolos la LCD delay(100); } } delay(3000); lcd.clear(); // Borrar pantalla }
// Texto desde consola
// ** Engadir isto no setup() do teu programa
Serial.begin(9600);                    // Iniciamos a comunicación serial
while(Serial.available()==0);         // Agarda mentres non recibe datos
if (Serial.available()) { // Cando están entrando caracteres polo porto serie ...
delay(100); // Damos tempo para que chegue a mensaxe
lcd.clear(); // Borramos a pantalla
while (Serial.available() > 0) { // Mentres haxa datos no buffer
lcd.write(Serial.read()); // Lemos os caracteres e escribímolos la LCD
lcd.clear(); // Borrar pantalla
Se ves que se imprimen caracteres estraños despois do texto introducido na consola, pode ser que esteas engadindo o salto de liña.
Para solucionalo selecciona na parte inferior da consola “Falta final de liña”.
Podemos definir os nosos propios caracteres e amosalos na pantalla, e incluso crear animacións.
[tecnoloxia.org CC By-SA from lcdchar]
O primeiro que debemos facer é definir os nosos caracteres personalizados creando un array cos valores dos píxeles de cada carácter, formado por 40 puntos distribuídos en 8 filas e 5 columnas. Nesta web tes unha aplicación para debuxar e extraer o código dos teus debuxos.
Despois rexistramos o novo carácter coa instrución lcd.createChar(número asignado, nome do array);
Para mostralo na pantalla LCD temos dúas opcións:
// Debuxos void loop() { // definición dos novos caracteres byte corazon1[8] = {B00000,B01010,B11111,B11111,B11111,B01110,B00100,B00000}; byte corazon2[8] = {B00000,B01010,B10101,B10001,B10001,B01010,B00100,B00000}; byte bateria1[8] = {B01110,B11011,B10001,B10001,B10001,B10001,B10001,B11111}; byte bateria2[8] = {B01110,B11011,B10001,B10001,B10001,B10001,B11111,B11111}; byte bateria3[8] = {B01110,B11011,B10001,B10001,B10001,B11111,B11111,B11111}; byte bateria4[8] = {B01110,B11011,B10001,B10001,B11111,B11111,B11111,B11111}; byte bateria5[8] = {B01110,B11011,B10001,B11111,B11111,B11111,B11111,B11111}; byte bateria6[8] = {B01110,B11111,B11111,B11111,B11111,B11111,B11111,B11111}; lcd.createChar(0, corazon1); lcd.createChar(1, corazon2); lcd.createChar(2, bateria1); lcd.createChar(3, bateria2); lcd.createChar(4, bateria3); lcd.createChar(5, bateria4); lcd.createChar(6, bateria5); lcd.createChar(7, bateria6); // I love tecnoloxia lcd.home(); // Pon o cursor no (0,0) lcd.print("I "); lcd.print((char)0); // Pinta o corazón1 lcd.print(" tecnoloxia "); delay(3000); lcd.clear(); // Animación carga: lcd.home(); for (int i=2; i<=7; i++){ lcd.clear(); lcd.print((char)i); delay(1000); } lcd.print(" Carga completa"); delay(3000); lcd.clear(); // Animación corazón: for (int j=0; j<10; j++){ // Repetimos 10 veces for (int i=0; i<=1; i++){ // debuxa os corazóns 1 e 2 cun intervalo de tempo lcd.clear(); lcd.print((char)i); delay(300); } } delay(2000); lcd.clear(); }
// definición dos novos caracteres
byte corazon1[8] = {B00000,B01010,B11111,B11111,B11111,B01110,B00100,B00000};
byte corazon2[8] = {B00000,B01010,B10101,B10001,B10001,B01010,B00100,B00000};
byte bateria1[8] = {B01110,B11011,B10001,B10001,B10001,B10001,B10001,B11111};
byte bateria2[8] = {B01110,B11011,B10001,B10001,B10001,B10001,B11111,B11111};
byte bateria3[8] = {B01110,B11011,B10001,B10001,B10001,B11111,B11111,B11111};
byte bateria4[8] = {B01110,B11011,B10001,B10001,B11111,B11111,B11111,B11111};
byte bateria5[8] = {B01110,B11011,B10001,B11111,B11111,B11111,B11111,B11111};
byte bateria6[8] = {B01110,B11111,B11111,B11111,B11111,B11111,B11111,B11111};
// I love tecnoloxia
lcd.home();                 // Pon o cursor no (0,0)
lcd.print((char)0);         // Pinta o corazón1
for (int i=2; i<=7; i++){
for (int j=0; j<10; j++){     // Repetimos 10 veces
for (int i=0; i<=1; i++){   // debuxa os corazóns 1 e 2 cun intervalo de tempo
Hai que ter en conta que só podemos usar 8 caracteres especiais simultaneamente (de 0 a 7). O número asignado indica a posición da memoria da pantalla onde gardamos o carácter personalizado. Esta pantalla ten 8 posicións de memoria, polo que se queremos gardar un noveno deseño teremos que substituír algún dos gardados anteriormente no momento de utilizalo.
Na seguinte simulación veñen recollidos todos os programas anteriores. Para introducir texto na consola preme antes en “Code Editor”.
Estas son algunhas ideas para traballar, pero o ideal é que traballes o necesario para incorporar unha pantalla LCD ao teu proxecto.
Datos dos sensores: Mostra na pantalla LCD os datos procedentes dun sensor. Por exemplo, dun sensor de temperatura mostra os graos centígrados e kelvin.
Datos de saída: Mostra na pantalla os datos de saída dalgún actuador do teu proxecto: Led aceso ou apagado, ángulo dun servo, estado dun motor (sentido de xiro e parado).
Ascensor: Nun proxecto dun ascensor de 3 pisos, mostra na pantalla o piso no que está ou se está subindo ou baixando.
En Thingiverse tedes o STL deste soporte para LCD deseñado polo alumnado de Tecnoloxía Industrial de 2ºBach (curso 16-17)
Cando remates o teu traballo podes botar unha partida a Arduino LCD Game.
Facendo clic en “Code editor” podes copiar o código para cargalo no teu Arduíno. Se usas unha LCD con interface I2C lémbrate de adaptar a configuración do programa. Engade un pulsador ao pin 2. (Instrucións aquí)
[Captura de Arduino LCD Game from circuits.io]
23 Outubro, 2016 by María L
Deixa unha resposta Cancelar a resposta
Required fields are marked *.
Descrición de Arduíno UNO
O IDE de Arduíno
Entradas e saídas dixitais
Condicional if … else
Sinais PWM e lectura serial
Array de LEDs e funcións
A posición dun servo
Servos de xiro continuo
Motor de corrente continua
Sensor de movemento PIR
O tanque de auga
Reloxo de area dixital
A máquina máis inútil
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl it it gl ceb gl gl en gl gl en en gl en pl gl ro en de gl gl gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
Dependendo da altura da caída ou do caudal de auga, as centrais hidroeléctricas poden utilizar diferentes tipos de turbinas. Aquí tedes algunhas fotografías, animacións e vídeos:
[youtube: 3 Virtual Turbines: Pelton, Francis and Kaplan]
Utilízase cando se dispón dun gran salto de auga pero non de moito caudal.
[youtube: Pelton water turbine, 715 kVA]
Emprégase para saltos de auga inferiores a 60 m e moito caudal.
[youtube: Turbina de Yacyreta – Kaplan]
7 Novembro 2011 by María L
Categorías: Enerxía | Tags: Enerxía, hidroeléctrica, turbinas | 2 comentarios
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl da pl en fr en en en gl en el it gl gl gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl it gl fr gl es es en pt ru

text:
Para comprender o funcionamento dos circuítos eléctricos e electrónicos e poder deseñalos necesitamos coñecer as magnitudes eléctricas que os caracterizan e saber como medilas utilizando un polímetro.
As magnitudes eléctricas que imos ver son:
Nivel 1: Voltaxe, resistencia e intensidade
Nivel 2: Enerxía e potencia
Podes descargar os seguintes cuestionarios de navegación: Magnitudes eléctricas.
Nivel1- V, I, R, Lei de Ohm (odt | pdf)
Nivel2- P, E (odt | pdf)
1 Agosto, 2014 by María L
Deixa unha resposta Cancelar a resposta
Required fields are marked *.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl gl en gl gl en en gl en el it gl gl gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl it gl fr gl es es en pt ru

text:
Que é a electricidade | Electricidade
A electricidade é un fluxo de electróns a través dun medio que sexa capaz de permitir a súa circulación.
Tódolos corpos ou materiais que podemos atopar no universo están constituídos por átomos. Basicamente un átomo está formado por tres tipos de partículas:
Os protóns e neutróns atópanse no núcleo, e os electróns móvense rapidamente pola codia.
Os electróns son os responsables da corrente eléctrica, son os que se moven a través dun condutor desprazándose dun lugar a outro.
« Electróns en movemento
Condutores e illantes »
1 Agosto, 2014 by María L
Deixa unha resposta Cancelar a resposta
Required fields are marked *.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl hbs_lat gl gl gl gl gl gl en gl gl fr en en en en en es en gl en gl en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
Os condensadores son elementos que permiten almacenar carga eléctrica. Poden almacenar carga durante un tempo determinado para liberala posteriormente.
Pecha o interruptor. Fai clic en “carga” para cargar o condensador, e logo fai clic en “descarga” para descargalo sobre a lámpada.
Constan de dúas placas metálicas separadas por un material illante, tamén chamado dieléctrico, e a cada placa se lle une un terminal para a conexión ao circuíto.
Existen moitos tipos de condensadores, pero pódense dividir en dous grandes grupos: os polarizados (electrolíticos) e os non polarizados (cerámicos, de poliéster, etc.)
Os condensadores electrolíticos conteñen no seu interior unha disolución química moi corrosiva. Neste tipo de condensadores é moi importante respectar a polaridade cando o conectamos, pois podería estragarse e incluso estoupar provocando feridas. Así que coidado: ¡A patilla máis longa sempre ao positivo!
14 Agosto, 2014 by María L
Leave a reply →
20 Novembro, 2018 at 5:27 p.m.
Hola las imágenes que das como ejemplos del tipo de condensadores no está correcta. El de tántalo y el cerámico son de poliester ambos.
20 Novembro, 2018 at 7:19 p.m.
Tes razón, iso pasa por incluír imaxes sen fixarme. Xa está corrixido. Grazas por avisar.
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl gl gl gl gl gl gl el gl gl gl gl gl gl gl gl gl gl gl gl gl gl gl gl es pt gl en el it gl gl gl gl gl it gl gl gl gl gl gl nl gl gl gl gl gl en gl es gl en gl gl gl gl gl gl it gl gl gl gl es gl tr gl gl it gl fr gl es es en pt ru

text:
Operación de transformación en 3D | Impresión 3D
Imos realizar operacións sobre un sólido macizo.
Unha vez teñamos o noso sólido inicial creado será hora de engadirlle operacións que editen esta xeometría xa creada.
Moitas de estas operacións poden haber sido feitas no Sketch, nas opcións das ferramentas de creación de sólidos e mesmo a partir de operacións de creación de sólidos.
Crea un sólido coma o seguinte:
Unha vez teñamos o noso sólido inicial, poderemos redondear as súas arestas cun radio dado.
No recadro «Entities to fillet» seleccionaremos as arestas para redondear. No recadro inferior seleccionaremos o radio do redondeo.
En ocasións non se poderá facer redondeo por motivos xeométricos. Por exemplo, non se pode redondear cun radio de 10mm unha aresta cuxo lado ten 3mm de ancho.
No recadro «Entities to chamfer» inseriremos as arestas para achafranar.
Á hora de lle dar a amplitude do noso chafrán, nunca damos a lonxitude da cara creada, damos as proxeccións horizontal e vertical, e se procede un ángulo. Temos varias opcións:
Equal distance: o chafrán terá a mesma proxección horizontal e vertical.
Two distances: o chafrán terá diferentes tamaños na proxección vertical e horizontal. (por exemplo: 1o número cota vertical, 2o cota horizontal).
Distance and angle: o chafrán se definirá por unha proxección e o ángulo que forma coa hipotenusa.
No recadro «Neutral plane» seleccionaremos a cara ou plano a partir do cal se aplicará o ángulo de saída. Esta cara ou plano non modificará a súa dimensión. (No noso exemplo é a cara superior do cubo).
No recadro «Entities to draft» seleccionaremos as caras ás que se aplicará o ángulo de saída. Se se ten «Tangent propagation» activa se propagará automaticamente a tódalas caras tanxentes. (cambia a 10 graos, para poder apreciar o ángulo de saída).
No recadro inferior poderemos elixir o ángulo e a dirección na que este será aplicado.
Con esta operacións faremos un baleirado dun sólido, é dicir, deixaremos unha parede de espesor dado, conservando ou eliminando as caras que desexemos.
No recadro «Faces to remove» elixiremos que cara ou caras deberán desaparecer para facer o baleirado.
Se se desexa seleccionar as caras que deben permanecer no canto das que deben desaparecer, faise clic na opción  «Hollow», no primeiro menú.
Debaixo indícase o espesor que quedará de parede despois do baleirado.
Debuxa a seguinte estantería:
10 Outubro, 2016 by Alicia Pérez
Deixa unha resposta Cancelar a resposta
Required fields are marked *.
Deseñar e imprimir obxectos
Material: Temperatura, filamento e retracción
Adherencia da placa de impresión
Axuda: Relacións xeometría 2D
A primeira peza en 3D
Outras maneiras de crear volume: Revolución
Crear un sólido multisección
Operación de transformación en 3D
Listos para imprimir: Exportar a .stl
Feito con WordPress | Adaptación do tema: Yoko by Elmastudio


langs: pt gl gl gl gl es gl en es en gl it it gl ceb gl gl en gl gl gl gl gl gl gl gl es gl gl gl pt gl de en es gl gl gl gl es es es es en gl gl gl id gl gl gl gl gl es gl gl gl gl de en es gl gl gl en gl es gl es gl gl gl en gl en gl gl gl gl gl gl gl en gl gl gl it gl gl gl es gl gl gl gl gl gl gl gl en es gl en gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
Control e Robótica | tecnoloxia.org | Page 3
Category Archives: Control e Robótica
TecnoBaiona na Competición de robots da UVigo
Parabéns aos equipos de Tecnoloxía do IES Primeiro de Marzo de Baiona que participaron na II Competición de robots da Escola de Enxeñería Industrial da Universidade de Vigo. Un gran traballo!
En total participaron 157 equipos de toda Galicia, con cerca de 900 alumnos e alumnas. O noso centro levou tres equipos de 1º de Bacharelato (Tecnoloxía Industrial I) e 2 equipos de 4º da ESO (Tecnoloxía PDC).
Dos equipos de 1º de Bacharelato, o robot Jägger acadou o segundo posto, e iso que remataron a carrocería o mesmo día da competición, antes de saír. O equipo Erfundertuxx fíxoo tamén moi ben, chegou á final con moi boa puntuación e quedou finalmente nun cuarto posto. O equipo Uneuntres non chegou á final, pero fixo moi ben a proba do segue liñas.
Dos equipos de 4º da ESO, o robot Baioia acadou o 4º posto. Un golpe de mala sorte fixo que saíse da pista de sumo e non acadase premio, pero fixo un  fantástico traballo. O robot Chispi non se clasificou para a final, a pesar de ser o máis rápido na proba da liña nas dúas quendas, con boa diferenza respecto aos robots contrincantes.
[youtube:Combate de robots en la Universidad de Vigo]
Aquí tedes varias novas que falan da competición:
GCiencia: Invasión de robots na Universidade de Vigo
UVigo: Invasión autómata na Escola de Enxeñería Industrial
Faro de Vigo: Lucha de robots sobre tatami
Faro de Vigo: Robots con alma de Fórmula 1
30 Abril 2016 by María L
Categorías: Control e Robótica | Tags: robot | 3 comentarios
Programa da II Competición de robots da EEI
Este venres 29 iremos á II Competición de Robots da Escola de Enxeñería Industrial da Universidade de Vigo.
Os tapices asignados aos nosos equipos son os seguintes:
Tapiz 4   –   Baioia (4ºESO): Jonathan, Marcos, Chavela, María
Tapiz 5   –   Chispis (4ºESO): Raúl, Jennifer, Yago, Adrián
Tapiz 8   –   Jägger (1ºBach): Tomás, Rubén, Brais, Alejandro
Tapiz 9   –   Uneuntres (1ºBach): Lara, Lucía, Iago, Ismael
Tapiz 10 –   Erfundertuxx (1ºBach): Rubén A, Manuel, Brais G, Jorge
Os equipos deberán inscribirse antes da competición.
Os equipos de 4º ESO deberán realizar a inscrición na Aula 1
Os equipos de Bacharelato deberán realizar a inscrición na Aula 6
10:00–11:00  Inscrición e adestramento categoría WALL-E
11:00–11:30  Primeira proba: Segue liñas
11:30–12:00  Segunda proba: Sumo
12:00–13:00  Finais por categoría
12:30–13:00  Inscrición e adestramento categoría R2D2
13:00–14:00  Competición categoría R2D2
14:00–14:30  Entrega de premios
26 Abril 2016 by María L
Categorías: Control e Robótica, Convocatorias | Tags: robot | 0 comentarios
Desde logo que sería fantástico dispoñer destas cadeiras que “aparcan” soas nun centro de ensino. As clases estarían máis ordenadas, sen dúbida.
A “Intelligent Parking Chair” é obra de Nissan, que adaptou ás cadeiras o sistema de asistencia ao aparcamento que utiliza nos seus coches. No teito hai instaladas unhas cámaras que determinan a situación de cada cadeira e un sistema de control calcula a ruta que deben seguir ata o lugar desexado. Cando soa unha palmada esta información é transmitida vía wifi ata cada cadeira, que é capaz  de moverse automaticamente ata a posición indicada.
[youtube:Intelligent Parking Chair | Inspired by NISSAN]
Non está previsto comercializar este sistema, pero ben útil sería nos institutos de secundaria, engadindo ademais un sistema que evite randearse.
27 Febreiro 2016 by María L
Categorías: Control e Robótica | Tags: cadeiras | 0 comentarios
Boias recollendo datos do mar
Estamos en plena alerta laranxa. En meteogalicia avisan de fortes ventos e ondas de ata 8m de alto na costa.
Coñecer as condicións do mar é posible grazas á existencia dunha rede de boias océano-meteorolóxicas e de ondas, que ofrecen unha información moi útil para institutos meteorolóxicos, autoridades portuarias e marítimas, observatorios oceánicos, piscifactorías, instalacións de enerxía undimotriz ou maremotriz, … e para artistas!
O artista David Bowen, na súa instalación Tele-Present Water, utilizou os datos recollidos por unha estación de boia situada no Pacífico extraendo información sobre a intensidade e a frecuencia do movemento da auga. A intensidade da onda e a frecuencia escálanse e transfírense a unha estrutura mecánica, que simula o movemento da superficie da auga na posición na que se atopa a boia.
[tele-present water from david bowen on Vimeo.]
David Bowen ten outros magníficos traballos tecnoartísticos. Podes velos na súa web.
A boias océano-meteorolóxicas dispoñen de multitude de sensores para recoller datos de temperatura, salinidade, radiación solar, condutividade, velocidade e dirección do vento, etc. Os datos son enviados a un satélite que, a súa vez, envía os datos a unha central de procesamento.
As boias de ondas encárganse de medir a altura das ondas e a súa dirección. Consta de acelerómetros, xiroscopios e un compás, aliméntanse a través de células solares e baterías recargables e constan dunha unidade de control e de comunicación que se encarga do procesamento e do envío de datos.
Gráfico dunha boia océano-meteorolóxica:
Aquí tendes imaxes de boias que recollen datos na nosa costa: Cabo Silleiro, Langosteira, Ribeira e Sálvora
Podemos consultar en meteogalicia os datos que nos envía, por exemplo, a boia de Ribeira ou a boia de A Guarda
Este é un gráfico dos datos do vento recollidos hai dous días pola boia de A Guarda:
A boia de Cabo Silleiro rexistrou en 2014 un máximo de 11,5m de altura de onda. Aquí tedes un gráfico cos datos recollidos por esta boia:
Para medir as ondas necesitamos acelerómetros, xiroscopios e un compás. Que función ten cada un na boia? Como funciona un anemómetro? Que tipo de sensor de temperatura utilizan as boias? Sería posible unha boa predición meteorolóxica e do estado do mar sen a existencia de sensores, sistemas de procesamento de datos e de comunicación?
… comezamos co tema de sensores en Tecnoloxía Industrial II.…
9 Febreiro 2016 by María L
Categorías: Control e Robótica, Tecnoarte | Tags: auga, boia, sensor | 0 comentarios
II Competición de robots da Universidade de Vigo
A Escola de Enxeñería Industrial (EEI) da Universidade de Vigo convoca a segunda edición da Competición de Robots en colaboración coa Rama de Estudantes do IEEE (Institute of Electrical and Electronics Engineers) da Universidade de Vigo.
Celebrarase nas instalacións da Escola de Enxeñería Industrial (Campus Universitario Lagoas-Marcosende, Vigo) o vindeiro venres 29 de abril de 2016 a partir das 10:30 horas, e será unha proba puntuable para a Liga Nacional de Robótica de Competición (LNRC).
Hai dúas categorías diferentes: WALL-E para alumnado de Educación Secundaria e Bacharelato e R2D2 para alumnado de Formación Profesional e Universitario.
Na categoría WALL-E cada equipo de entre 3 e 6 alumnos/as deberá inscribirse antes do 31 de xaneiro e aboar a cota de 40€ que inclúe un kit de robótica que será entregado ao centro de ensino e co que poderán preparar a proba de Rastrexo e a de Sumo.
Os kits nesta edición son diferentes aos de BQ que se utilizaron o curso pasado, desbotados pola organización debido aos problemas que deron. Este ano decántanse polos de makeblock. O software de programación visual que usan só funciona con Windows, aínda que, ao estar a placa baseada en Arduino UNO, se pode programar directamente co IDE de arduino ou con calquera contorna de programación gráfica que xere o código, como visualino.
Tedes as bases da competición na seguinte dirección: http://www.eei.uvigo.es/eei_gl/alumnos/robots/.
A ver se podemos levar algún grupo de Baiona.…
20 Xaneiro 2016 by María L
Categorías: Control e Robótica, Convocatorias | Tags: robot | 0 comentarios
« Anterior 1 2 3 4 5 … 26 Seguinte »
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl gl gl hu gl gl gl gl gl gl en gl en en gl en el it gl gl gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl it gl fr gl es es en pt ru

text:
Podes descargar o seguinte cuestionario de navegación: Medidas (odt | pdf)
O polímetro ou multímetro é un aparello que serve para medir:
Para utilizar o polímetro debes tomar as seguintes precaucións:
Non xirar o selector mentres mides.
Non tocar as puntas de proba cando mides.
Cambiar a pila cando apareza o indicador de batería baixa.
O polímetro ten un fusible para protexelo das tensións altas. Se o polímetro non funciona comproba que o fusible non estea fundido
Antes de facer as medidas, fíxate que estea seleccionado o tipo de corrente que desexes (continua ou alterna).
Medida de diferenzas de potencial »
1 Agosto, 2014 by María L
Deixa unha resposta Cancelar a resposta
Required fields are marked *.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl it it gl ceb gl gl en gl gl gl gl gl gl gl pt gl gl es gl gl pt gl gl gl gl gl gl zh gl zh gl gl en es gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
Web | tecnoloxia.org | Page 3
Xa van 3 anos desde que naceu tecnoloxia.org, así que ímolo celebrar con este pastel, que quero compartir especialmente cos meus alumnos e alumnas (que loxicamente en vacacións xa non pasarán por aquí pois hai cousas máis interesantes que facer) e cos lectores e lectoras habituais.
Este curso houbo moitos altibaixos nas estatísticas de visitas. En certo modo é normal pois as subidas e baixadas seguen os períodos lectivos e vacacionais do curso, pero tamén inflúe que este ano non fun nada constante no ritmo de publicacións. O que si foi constante é o aumento das subscricións ao feed.
O post máis visitado deste curso 2009-2010 foi “O timo dos purificadores de auga” que foi portada en chuza, en menéame e en bitácoras. Alégrome de que estes feitos se difundisen tan ben, pois a intención foi poñer o meu gran de area para evitar que máis xente sexa vítima deste fraude.
Tamén é moi satisfactorio ter acadado o IV premio Espiral Edublogs, ou ter quedado entre os 10 primeiros blogues educativos e entre os 100 primeiros bloques tecnolóxicos nos premios bitácoras.
E non sei a que ritmo, pero seguirei publicando. A verdade é que teño máis material gardado que o que son capaz de publicar, especialmente proxectos e traballos do alumnado que gardo no disco duro ou andan en páxinas dispersas que publican eles e elas. A ver se co tempo voulles dando saída aquí, aínda que prefiro non prometer nada.
Veña, moitas grazas por vir por aquí.
1 Xullo 2010 by María L
Categorías: Web | Tags: aniversario | 7 comentarios
tecnoloxia.org premiado no IV Premio Espiral edublogs 2010
Non gañou un deses trompos, pero case. Tecnoloxia.org quedou no cuarto lugar cun accésit no IV Premio Espiral edublogs 2010 na categoría de “Blogs de profesor@s”, dun total de 446 blogues educativos presentados nesa categoría.
Un gusto que se recoñeza este traballo.
11 Maio 2010 by María L
Categorías: Web | Tags: blog, premios | 14 comentarios
Tes algunha pregunta que facer?
No panel lateral esquerdo do blogue hai un novo widget. Trátase de formspring, un novo servizo da web 2.0 para facer preguntas públicas e responder publicamente.
Descubrino cando o meu colega virtual Sergio L. Palacios púxose a fedellar con el.
Para vós está, alumnos e alumnas, profes, visitantes, seguidores, … Tedes algunha pregunta que facer?
As respostas están aquí.
Tamén podedes rexistrarvos e crear a vosa conta.…
4 Xaneiro 2010 by María L
Categorías: Internet, Web | Tags: formspring, preguntas, web2.0, widget | 2 comentarios
tecnoloxia.org entre os 10 primeiros blogues de educación
Non esperaba este éxito de tecnoloxia.org premios bitacoras.com, pero segundo a II clasificación parcial este blogue está entre os 10 mellores blogues de educación votados polo público.
Quero dar as grazas a todas as persoas que destes o voso voto, e animar a quen aínda non votou para axudar a que tecnoloxia.org non baixe desa posición. Aínda tedes ata o 30 de outubro.
Hai que rexitrarse aquí, e logo votar na categoría de educación.
Polo que vin, Capítulo 0 e tecnoloxia.org son os únicos blogues escritos nunha lingua diferente ao castelán que están entre os primeiros posicionados nas diferentes categorías, e esa lingua é o galego. Dende logo que é un bo apoio á presenza da lingua galega en Internet. Así que un voto tamén para Capítulo 0 na categoría de blogues gastronómicos.…
28 Setembro 2009 by María L
Categorías: Web | Tags: blog, Convocatorias, educación, Internet, premios | 2 comentarios
Dous anos na blogosfera
Hai quen di que os blogues morreron, que non duran nada, que se van substituíndo por outros servizos de comunicación, … pero tecnoloxia.org aguanta en pé, e este mes cumpre 2 anos.
Tócavos un anaco desta tarta, xa que grazas a vós, lectores e lectoras habituais, teño ánimo de continuar. Un saúdo moi especial a aqueles alumnos e alumnas que, anque xa non lles dea clase, siguen vindo por aquí de visita para ver as novidades, e outro para os que deixades aquí os vosos comentarios.
A verdade é que estou sorprendida por como foi medrando o número de visitantes ao longo deste tempo. Isto comezou como un escaparate de información para as miñas clases de tecnoloxía da ESO, pero actualmente o público abrangue perfís do máis diverso, de dentro de de fóra de Galicia. Grazas!
Unha das cousas que me parece máis gratificante é saber que o alumnado doutros centros vén a este espazo de internet para aprender. Cando comecei con tecnoloxia.org a intención era a de publicar nun mesmo sitio material que tiña en diversos espazos e compartilo co resto do profesorado, que non quedase unicamente dentro da miña aula. Saber que se está a utilizar é do máis gratificante para min.
Durante varios meses, a principio de curso, houbo problemas de acceso a tecnoloxia.org dende os institutos. Ao principio pensei que era cousa do meu servidor, pero era problema do servizo da Xunta. Xa está arranxado, e esperemos que non volva a suceder.
Para o futuro a ver se cumpro cun par de obxectivos:
– Actualizar o que hai e publicar novo material na sección de contidos. A verdade é que xa lle fai falta, e téñoo algo abandoado.
– Publicar aquí máis fotos e vídeos dos proxectos dos meus alumnos e alumnas. O que máis hai son ideas que atopo pola rede, pero publico aquí moi poucos proxectos e traballos que facemos na clase, anque si están en internet nalgúns sitios web do alumnado. A ver se remexo no disco duro e empezo a difundir tamén aquí eses traballos.
Non prometo nada. A ver se non sucede o mesmo que coas propostas que se fai unha o 1 de xaneiro para o novo ano que comeza.
Grazas a todas e a todos!…
1 Xullo 2009 by María L
Categorías: Web | Tags: aniversario | 11 comentarios
« Anterior 1 2 3 4 5 Seguinte »
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl it gl gl gl gl fr gl gl gl en gl en fr gl en en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
O concello quere reformar o parque da cidade. Desexa poñer unha fonte, novas árbores e bancos. Tamén cre que hai que reformar a iluminación coa instalación de novos farois, que se acendan automaticamente cando se fai de noite. Como unha estrada cruza o parque, desexa instalar un semáforo para evitar accidentes. Para aforrar cartos en persoal de mantemento, desexa incorporar un sistema de rego automático.
A proposta acaba de saír a concurso. Un grupo de arquitectos e enxeñeiras do instituto podería presentar un proxecto e unha maqueta en funcionamento. Animádesvos?
Utiliza un 555 en funcionamento astable para programar a frecuencia de cada un dos chorros. Cada bomba de auga pode levar varios surtidores.
Podes incorporarlle luz para obter un efecto interesante na auga.
Utiliza tamén un 555 en funcionamento astable para programar a frecuencia das luces dos semáforos.
Utiliza un detector de escuridade para programar o acendido automático das farolas.
Utiliza un detector de sequidade para activar a bomba de auga cando a terra está seca. Idea un sistema de rego por goteo.
(Podes ver unha posible solución en crocodile technology, pero antes de mirar proba facelo ti.)
14 Agosto, 2014 by María L
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl tr gl gl gl gl gl gl gl gl gl gl gl gl gl gl gl gl gl gl gl gl gl lt es es gl gl gl en gl en el it gl gl gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl it gl fr gl es es en pt ru

text:
Nesta sección se introducen os conceptos básicos de electricidade. A finalidade é que o alumnado sexa capaz de interpretar esquemas eléctricos e deseñar circuítos para os seus proxectos.
O nivel é inicial. Algúns contidos pódense impartir en 2º de ESO (nivel 1) e outros en 3º de ESO (nivel 2), aínda que cómpre neste curso realizar un repaso dos contidos elementais vistos en cursos anteriores. Moitos destes contidos estaban feitos para 1º de ESO, curso no que desapareceu a tecnoloxía tras a reforma da LOE, así que pode resultar un nivel baixo para 2º de ESO, especialmente as propostas de proxectos.
Recoméndase utilizar como recurso adicional un programa de simulación de circuítos eléctricos e electrónicos.
Inclúense en cada sección unha serie de actividades no ordenador coas que se pretende que o alumnado repase os contidos tratados, especialmente no referente a:
Asimilación dos conceptos básicos sobre a natureza da electricidade, magnitudes eléctricas, e circuítos.
Identificación dos compoñentes, co seu símbolo eléctrico correspondente.
Identificación das patillas dos diferentes elementos de manobra para poder conectalos correctamente en montaxes prácticas.
Elección dos compoñentes máis axeitados para unha montaxe determinada.
Resulta imprescindible a realización de montaxes prácticas con compoñentes reais. Os contidos e actividades que aquí se presentan non son máis ca un complemento para a aprendizaxe, pero non debe substituír o traballo práctico no taller. Para iso preséntanse unha serie de actividades prácticas e propostas de proxectos:
Fabricación de compoñentes para os nosos circuítos.
Útil no caso de non ter compoñentes comerciais e para comprender o funcionamento dos mesmos.
Prácticas de conexión de circuítos.
Trátase de adquirir práctica conectando estes compoñentes en circuítos reais, identificando correctamente as patillas, e comprobando o funcionamento de diferentes circuítos. A realizacion destas prácticas capacita ao alumnado para realizar montaxes eléctricas nos prototipos construídos no taller.
Deseño de circuítos eléctricos.
Preténdese que o alumnado sexa capaz de deseñar os seus propios circuítos e que saiba aplicalos aos seus proxectos.
Inclúense unha serie de propostas de proxectos, unhas directamente relacionadas con este bloque, e outras de inclusión de circuítos eléctricos aos proxectos de mecanismos realizados con anterioridade.
Inclúese un cuestionario de navegación para cada sección para que o alumnado vaia contestando a diversas preguntas relacionadas cos contidos que aparecen en cada páxina a medida que as vai visitando.
Electróns en movemento: (odt | pdf)
Magnitudes eléctricas: Nivel1- V, I, R, medidas (odt | pdf) ; Nivel2- P, E (odt | pdf) ;
Circuítos básicos: Nivel1-circuítos (odt | pdf) ; Nivel2-cálculos (odt | pdf)
Compoñentes: (odt | pdf)
Para calquera dúbida ou suxestión podedes escribirme un correo electrónico
1 Agosto, 2014 by María L
Deixa unha resposta Cancelar a resposta
Required fields are marked *.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl es gl gl en gl gl gl gl gl gl gl gl gl gl gl gl gl gl gl gl gl en gl gl gl gl gl gl gl en gl gl gl gl gl en gl gl gl gl gl es gl gl pt gl en el it gl gl gl gl gl it gl gl gl gl gl gl nl gl gl gl gl gl en gl es gl en gl gl gl gl gl gl it gl gl gl gl es gl tr gl gl it gl fr gl es es en pt ru

text:
Crear un sólido multisección | Impresión 3D
Imos crear sólidos con múltiples seccións na súa estrutura
No recadro de Profiles, introduciranse todos os Sketchs que formen o noso sólido multisección. Pódense meter tantos como se desexen, canto máis Sketchs intermedios se metan mellor quedará definido.
No recadro onde aparece None, (Control type), aparecen varias formas na que se controla a forma na que o perfil pasa polos diferentes Sketchs:
Guides: Crearanse unhas guías que unan partes dos perfiles. Esta guía é a que determina como se propaga.
End conditions: establece relacións entre os Sketchs e o sólido que se vai creando, facéndoo, por exemplo, normal ou tanxente. Pode haber máis dunha relación.
Normal to profile: o sólido pasará normal ó perfil que se lle indique.
Tangent to profile: o sólido será tanxente ó perfil que se lle indique.
Match tangent: o sólido será tanxente ao sólido que esté próximo ó Sketch que se selecciona.
Match curvature: o sólido seguirá a curvatura do sólido que este próximo ó Sketch que se selecciona.
Imos a crear un sólido mediante a ferramenta de Sólido Multisección,  >
Necesitamos crear varios esbozos (Sketchs) en diferentes planos.
Crea un novo Sketch, no botón  >. Este será o Sketch 1.
Selecciona o plano onde imos a traballar, neste caso en Top. Fai clic co botón dereito encima do plano Sketch 1, e selecciona  >.
Debuxa un cadrado de lado  20mm, que estea centrado na orixe de coordenadas. Este será o Sketch 1.
Validamos o Sketch 1
Creamos un plano novo onde imos a debuxar o Sketch 2, que vai a ser paralelo ao plano do Sketch 1, o Top.
Fai clic na ferramenta  > (na parte dereita das ferramentas de 3D)
Selecciona o plano Top, dirección cara arriba, a unha distancia de 25mm. Aparece no menú da parte esquerda, debaixo do Extrude 1, Plane 1.
Fai clic en  > e selecciona facendo clic enriba del o novo plano 1, Plane 1. Agora imos a debuxar sobre este plano o Sketch 2.
Fai clic co botón dereito encima do plano Sketch 2, e selecciona  >.
Debuxa unha circunferencia de 10mm de diámetro centrada na orixe de coordenadas.
Valida o Sketch 2.
Creamos outro plano, Plane 2, paralelo ao plano Top, a unha distancia de 50mm, seguindo os mesmos pasos indicados anteriormente.
Crea o Sketch 3 , no botón  >.
Selecciona o plano onde imos a traballar, neste caso en Plane 2.
Imos proxectar o cadrado do Sketch 1. Lembra a ferramenta  >, fai clic sobre ela e despois selecciona o cadrado do Sketch 1. Para elo pon o rato dentro do cadrado e cando este apareza remarcado en laranxa quere dicir que estará seleccionado, fai clic, e xa aparece a proxección no plano 2.
Valida o Sketch 3.
Facer o sólido 3D
Xa temos tres Sketchs para poder crear o noso sólido multisección.
Fai clic na ferramenta  > e no recadro Profile selecciona os tres Sketchs. Simplemente fai clic no nome de cada Sketch no menú da parte esquerda.
Podemos cambiar a forma na que o perfil pasa polos Sketchs, este sería un exemplo:
Ver pasos en Onshape
Ver os pasos en Onshape
10 Outubro, 2016 by Alicia Pérez
Deixa unha resposta Cancelar a resposta
Required fields are marked *.
Deseñar e imprimir obxectos
Material: Temperatura, filamento e retracción
Adherencia da placa de impresión
Axuda: Relacións xeometría 2D
A primeira peza en 3D
Outras maneiras de crear volume: Revolución
Crear un sólido multisección
Operación de transformación en 3D
Listos para imprimir: Exportar a .stl
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl pt gl en el it gl gl gl gl gl it gl gl gl gl gl gl nl gl gl gl gl gl en gl es gl en gl gl gl gl gl gl it gl gl gl gl es gl tr gl gl it gl fr gl es es en pt ru

text:
Crear volume: Varrido | Impresión 3D
Imos crear pezas coa ferramenta de varrido:
En Faces and sketch regions to, selecciónase o Sketch  cerrado que se varrerá a través dun perfil guía. As dimensións do Sketch deben ser tidas en conta á hora de dar curvaturas á guía. Por exemplo, non poderemos varrer un perfil de Ø20mm a través de un radio de 5mm, xeometricamente é imposible.
En Sweep path, selecciónase o perfil guía polo que se guiará o Sketch cerrado. Este perfil pode ser aberto ou cerrado. Cómpre que este perfil de guiado pase polo outro Sketch.
Selecciona o plano onde imos traballar, neste caso en Front. Fai clic co botón dereito enriba do plano Sketch 1 e selecciona  >.
Debuxa unha circunferencia de diámetro 20mm que estea centrada na orixe de coordenadas. Este será o Sketch 1 cerrado que se varrerá a través dun perfil guía.
Preparamos o perfil guía
Crea un novo Sketch, no botón  >. Este será o Sketch 2.
Selecciona o plano onde imos a traballar, neste caso en Top. Fai clic co botón dereito encima do plano Sketch 2, e selecciona  >.
Debuxa  o perfil guía, utilizando as ferramentas de liña  > e, despois, para redondear os ángulos vivos do recorrido usa a ferramenta de redondeo,  >. Lembra darlle un radio mínimo de 10mm (a circunferencia do sketch 1, é de ∅20mm).
Valida o Sketch 2 no símbolo de visto de cor verde
Sacamos volume mediante varrido
Xa temos os dous esbozo para facer o varrido (sendo entre eles perpendiculares, Sketch 1 no plano Front, e o Sketch 2 no plano Top), tamén teñen o punto coincidente, o punto de inicio do perfil guía e o centro da circunferencia. Agora xa só queda darlle volume.
Para crear o sólido 3D, fai clic na ferramenta varrido,  > :
En Faces and sketch regions to…, selecciona o Sketch 1, onde está a circunferencia.
En Sweep path, selecciona o Sketch 2, onde debuxaches o perfil guía.
Aquí está o noso obxecto en 3D!
Serás capaz de crear este clip?
Ver os pasos en Onshape
10 Outubro, 2016 by Alicia Pérez
Deixa unha resposta Cancelar a resposta
Required fields are marked *.
Deseñar e imprimir obxectos
Material: Temperatura, filamento e retracción
Adherencia da placa de impresión
Axuda: Relacións xeometría 2D
A primeira peza en 3D
Outras maneiras de crear volume: Revolución
Crear un sólido multisección
Operación de transformación en 3D
Listos para imprimir: Exportar a .stl
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl pt gl en el it gl gl gl gl gl it gl gl gl gl gl gl nl gl gl gl gl gl en gl es gl en gl gl gl gl gl gl it gl gl gl gl es gl tr gl gl it gl fr gl es es en pt ru

text:
Configuración de impresión | Impresión 3D
Ter unha configuración adecuada á hora de laminar a peza que queremos imprimir é case tan importante como ter a impresora ben calibrada. Unha configuración deficiente ou que non se adapte ás características da nosa impresora e peza vai dar como resultado impresións de mala calidade. Para saber os parámetros exactos cos que a nosa máquina traballa ben non queda outra que facer probas ata conseguir os valores aos que saquemos a máxima resolución.
Os valores que mostramos a continuación son valores orientativos e que na maioría dos casos darán bos resultados, pero cada máquina ten unhas características concretas e pode que estes valores non saquen o maior rendemento da vosa máquina.
Inicialmente, Cura ofrécenos unha configuración recomendada para a nosa impresión, pero podemos personalizar os nosos parámetros para así optimizar a calidade da impresión e o tempo de impresión na opción Personalizado.
Nas seguintes páxinas falaremos de cada un dos parámetros cunha breve explicación da súa influencia no proceso.
2 Outubro, 2016 by Alicia Pérez
Deixa unha resposta Cancelar a resposta
Required fields are marked *.
Deseñar e imprimir obxectos
Material: Temperatura, filamento e retracción
Adherencia da placa de impresión
Axuda: Relacións xeometría 2D
A primeira peza en 3D
Outras maneiras de crear volume: Revolución
Crear un sólido multisección
Operación de transformación en 3D
Listos para imprimir: Exportar a .stl
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl en en de en gl gl en en en en en en en en en en en en en en en en en en en en en en en en en en en en en en en en en en en en en en en en en gl gl gl gl gl en en de en gl gl en en en en en en en en en en en en en en en en en en en en en en en en en en en en en en en en en en en en en en en en en en gl en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
Temos tres depósitos de auga: A de 5000 litros, B de 6000 litros e C de 10000 litros. Queremos que se acenda unha bomba de auga cando quedan baleiros dous deles, ou cando queda baleiro o de 10000 litros. Considerar para os depósitos: 1= baleiro e 0= cheo.
a) Completa a táboa de verdade e comproba o resultado.
b) Indica as funcións lóxicas sen simplificar e simplificada: (non deixes espazos entre os caracteres)
c) Utiliza un simulador para construír o circuíto e comprobar que cumpre as condicións do problema.
Unha bomba de auga contrólase dende tres interruptores A, B e C, de xeito que funciona cando se acciona o interruptor A, cando se pechan dous dos interruptores á vez, ou os tres simultaneamente. Obter a táboa de verdade e a función deste automatismo.
a) Completa a táboa de verdade e comproba o resultado.
b) Indica as funcións lóxicas sen simplificar e simplificada: (non deixes espazos entre os caracteres)
c) Utiliza un simulador para construír o circuíto e comprobar que cumpre as condicións do problema.
« Obtén a función
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl gl gl gl gl gl gl en gl gl en en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
Constrúe un órgano electrónico facilmente manipulable. Podes utilizar as teclas dun xoguete estragado ou fabricar as túas propias. O órgano debe poder abrirse para acceder ó circuíto. A pila debe colocarse nun lugar accesible para que sexa facilmente intercambiable. Proba o funcionamento do circuíto nunha protoboard antes de montalo no teu proxecto.
Cun 555 en funcionamento astable conseguimos un sinal de saída pulsante.
Se aumentamos a frecuencia o suficiente e conectamos un altofalante, conseguimos sons interesantes.
Podemos conectar unha resistencia variable no canto dunha fixa. Ao mover o cursor da resistencia variable conseguimos modificar a frecuencia do sinal de saída, o que se traducirá nun ton máis grave (menor frecuencia) ou máis agudo (maior frecuencia).
Podemos modificar o circuíto anterior cambiando a resistencia variable por un conxunto de resistencia fixas e pulsadores, construíndo un órgano electrónico. Os tons varían ao premer nos diferentes pulsadores.
Podes substituír as resistencias fixas por resistencias axustables para afinalo mellor (recoñezo que está bastante desafinado)
Tamén podes cambiar o valor do condensador de 47 nF para conseguir outra escala.
Se queres podes conectar un amplificador á saída do 555 no canto de conectar directamente o altofalante:
(Podes descargar aquí estes circuítos feitos con crocodile technology)
« Recipiente de auga
Sistema activado por son »
14 Agosto, 2014 by María L
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl en en gl fr en en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
Os circuítos integrados ou chips son circuítos complexos formados por numerosos compoñentes fabricados cun material semiconductor, como o silicio, que forman un circuíto electrónico miniaturizado.
Cada chip de silicio está instalado dentro dunha funda de plástico e conectado a un xogo de patillas nos laterais da funda.
O microprocesador que atopamos dentro dun ordenador bate o record de miniaturización. Ten millóns de transistores, o que lle permite manexar gran cantidade de información.
Os circuítos integrados poden ser tanto analóxicos como dixitais.
O primeiro circuíto integrado foi deseñado e fabricado por Jack Kilby en 1958, que escribiu no seu libro de notas: “A minuaturización extrema de varios circuítos electrónicos pode realizarse fabricando resistencias, condensadores, transistores e diodos sobre unha mesma oblea de silicio”.
« Prácticas con transistores
Partes dun chip »
14 Agosto, 2014 by María L
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl it it gl ceb gl gl gl gl gl gl gl ko gl en gl en gl gl gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
Barcos sometidos a fortes golpes de mar
A semana pasada en 2º de bacharelato faleivos do esforzo de flexión ao que estaba sometido un barco cando hai ondas moi grandes, e a necesidade de que o material teña certa elasticidade para que poida recuperar a súa forma orixinal sen sufrir deformación plástica unha vez cesa o esforzo.
Aquí tedes uns vídeos no que se pode observar isto:
Neste vídeo podemos ver como o barco queda por momentos suspendido no aire. A estrutura está sometida a un importante esforzo de flexión, que tende a dobrala, e tamén de fatiga por existir cargas variables.
Neste outro vídeo podemos observar a flexión. Fixándovos no corredor podedes ver como se dobra a estrutura recuperando posteriormente a súa forma orixinal.
[youtube: MOL Excellence – Bending of Underdeck Passage]
E non debe de ser moi agradable estar aí dentro nestas condicións. Senón dicídello a esta xente que estaba tranquilamente facendo un cruceiro:
[youtube: Pacific Sun Cruise liner in very heavy seas. Internal CCTV footage.]…
27 Setembro 2010 by María L
Categorías: Estruturas e Arquitectura, Materiais e procesos | Tags: barco, Estruturas e Arquitectura, flexión, Materiais e procesos | 2 comentarios
Feito con WordPress | Adaptación do tema: Yoko by Elmastudio


langs: gl gl gl gl gl es gl en es en gl ceb gl gl gl gl gl gl gl gl en vi gl en gl es en gl en gl en en gl en el it gl gl gl gl gl gl gl gl gl gl gl gl gl gl gl gl gl en gl gl gl gl it gl gl fr gl gl gl gl gl gl th gl gl gl es gl gl gl gl gl gl sv gl es gl gl gl gl en gl en en en gl gl gl gl gl pt gl gl gl gl gl gl gl gl gl gl es en gl gl gl gl gl gl gl gl gl gl gl gl gl es en pt es gl gl gl it gl fr gl es es en pt ru

text:
A electrónica dixital é a parte da electrónica que se encarga dos sistemas electrónicos nos cales a información está codificada en dous únicos estados: 1 e 0. A cada un deles asígnaselle unha voltaxe ou rango de voltaxes determinado, chamados niveis lóxicos.
Nesta sección imos coñecer os aspectos básicos nos que se basean os dispositivos dixitais.
Descarga aquí o cuestionario de navegación: cuest_dixital.odt  |  cuest_dixital.pdf
Este material utiliza scripts e actividades realizadas na miña colaboración no material de Tecnoloxía do INTEF-CIEDAD, que conta cunha licenza Creative Commons By-NC-SA
Sistemas de numeración »
14 Agosto, 2014 by María L
Deixa unha resposta Cancelar a resposta
Required fields are marked *.
Este sitio emprega Akismet para reducir o spam. Aprende como se procesan os datos dos teus comentarios.
Que é a electrónica?
De decimal a binario
De binario a decimal
O tamaño da información
Obter a función a partir da táboa
Obter a táboa a partir da función
Obtén a táboa de verdade
O recipiente de auga
Sistema activado por son
Artigos sobre electrónica en tecnoloxia.org
Feito con WordPress | Adaptación do tema: Yoko by Elmastudio


langs: pt gl gl gl gl es gl en es en gl ceb gl gl de gl gl gl en en gl gl en gl tl en gl en gl gl gl en gl fr en en gl en el it gl gl gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl it gl fr gl es es en pt ru

text:
Un microinterruptor ou final de carreira é un compoñente que se acciona mediante unha panca empurrada por un elemento en movemento.
Segundo a forma de conectalo, pode comportarse como conmutador ou como pulsador, podendo seleccionar a posición inicial como normalmente aberta (NO) ou normalmente pechada (NC).
Os símbolos que utilizaremos serán os mesmos que os do conmutador e pulsadores, pero debemos indicar no circuíto que se trata de finais de carreira.
Para realizar as montaxes prácticas, debes identificar as patillas do microinterruptor. A pata que está más preto do apoio da panca é o común, que se debe conectar sempre. A do medio é a normalmente aberta, e a última é a normalmente pechada.
Circuíto inversor de xiro dun motor con parada automática
O seguinte circuíto pode servir, por exemplo para facer un ascensor, a porta dun garaxe ou unha ponte levadiza. Ó chegar ó final do percorrido, tanto nun sentido como noutro, o motor para automaticamente grazas á introdución dos finais de carreira.
2 Agosto, 2014 by María L
Deixa unha resposta Cancelar a resposta
Required fields are marked *.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
Feito con WordPress | Adaptación do tema: Yoko by Elmastudio


langs: en gl gl gl gl es gl en es en gl it it gl ceb gl gl en gl gl gl gl gl gl en en gl de gl es gl gl gl it gl gl gl eo gl es gl gl gl gl gl pt gl gl gl es gl gl it gl gl gl gl gl gl gl gl en gl gl en gl gl gl gl en gl pt es gl gl gl es gl gl gl gl gl gl gl gl gl gl gl gl gl gl gl en gl gl gl en gl gl gl gl eo zh gl gl gl en gl gl gl gl es gl en es en gl gl es gl ja gl gl gl gl fr gl gl gl gl ro pt gl gl gl fr gl lt gl gl gl it it gl gl es hbs_lat en da pt es it gl fr gl es es en pt ru

text:
Tucomics. Titoriais de electrónica en banda deseñada
O formato de banda deseñada é moi interesante para comunicar calquera contido de forma fácil. Ben o saben Aitor Aloa e Ibon Sánchez, que están a buscar financiamento e colaboración para poder levar a cabo o seu proxecto: Tucomics.
Necesitan entre 4000 e 8000 € para realizar un primeiro traballo consistente en dez titoriais sobre electrónica, hardware libre e fabricación propia en formato de banda deseñada. Por exemplo, explicarannos que é o hardware libre, o código das resistencias, os símbolos electrónicos, como soldar con estaño, como utilizar un multímetro ou unha breadboard, etc.
O cómic resultante estará a disposición online, en formato web e pdf, baixo licenza Creative Commons, para poder reproducilos, modificalos, traducilos, distribuílos, etc. Eu xa me ofrecin para traducir ao galego.
Quédalles moi pouquiño para chegar ao mínimo e acábaselles o tempo! Se che interesa o traballo podes colaborar no proxecto a través de goteo.org
Hai outros exemplos de electrónica en banda deseñada:
Libro para colorear: “Ladyada’s E is for electronics“
Manga: Guía manga da electrónica
28 Outubro 2012 by María L
III Día da Ciencia e da Tecnoloxía en galego
Desde a organización propóñense varias actividades, entre elas:
Ideado por profesorado de APETEGA, consiste nun xogo similar ao Monopoly, pero as rúas substitúense por inventos das diferentes épocas da historia da humanidade: parafuso de Arquímedes, arcos, imprenta, máquina de vapor, transistor, robots, … onde os xogadores comprarían as patentes ou dereitos de explotación. As casiñas de sorte e similares substitúense por preguntas tipo trivial que dan cartos ou posibilidade de volver tirar.
Tanto o taboleiro como os cartos e títulos de propiedade están dispoñibles para a súa descarga nun formato imprimible:
Cartos: 1 leonardo, 5 leonardos, 10 leonardos, 20 leonardos, 50 leonardos, 100 leonardos e 500 leonardos
Modelo Preguntas | Preguntas1 | Preguntas2 | Preguntas3 | Preguntas Leonardo | Preguntas Pioneiros
Ponte e cúpula desmontables de Leonardo:
Podemos construír no taller unha ponte deseñada por Leonardo Da Vinci que non necesita cravos nin cordas para unir as madeiras. Neste documento tedes as instrucións. Veredes que fácil!
No IES A Sangriña de A Guarda vai construíla o alumnado de 2º de ESO. O profesor, Antonio Lomba, busca financiación para poder construír unha ponte de grandes dimensións (2 ou 3 m de largo), así que se alguén se anima a axudar, que se poña en contacto con el.
Outro traballo interesante é a construción dunha cúpula baseada nun patrón iniciado por Leonardo Da Vinci. Neste documento tedes as instrucións.
A Coordinadora Galega de Equipos de Normalización e Dinamización Lingüística propón de novo unha interesante actividade. Reunirán nunha videoconferencia a varios investigadores e investigadoras que participan nos experimentos do LHC e que nos contarán a súa experiencia científica e lingüística e as vantaxes que lles supuxo saber falar galego.
Será o martes 6 de novembro entre as 12:30h e as 13:30h e está destinado ao alumnado do segundo ciclo de ESO e Bacharelato. Tedes aquí máis información.
Como material complementario para os máis cativos temos “Alicia e a sopa de quarks e gluóns“, banda deseñada creada dende o CERN na que se explica dun xeito didáctico cales son as partículas elementais e como se experimenta con elas no proxecto ALICE. Descargar pdf.
Foi unha actividade promovida por este blogue para o evento de hai dous anos, pero segue aberta a todas aquelas persoas que queiran utilizala. Consistiu en enviar a través dun formulario un termo en galego do mundo da tecnoloxía, e logo realizar cos termos recollidos unha serie de actividades: encher as paredes con eles, participar na galipedia, etc.
Tedes toda a información na sección “Revoltallo de Termos“.
Non é estritamente necesario que estas actividades se fagan estes días, agás o da conferencia, claro. A ciencia e a tecnoloxía poden ser en galego todos os días do ano!…
25 Outubro 2012 by María L
Categorías: Convocatorias, Estruturas e Arquitectura | Tags: CERN, ciencia, comic, galego, Leonardo, ponte | 3 comentarios
Yes is More. Arquitectura en banda deseñada.
Banda deseñada: Yes Is More. Un arquicómic sobre a evolución arquitectónica. Editorial Taschen. En castelán.
O grupo BIG (Bjarke Ingels Group), formado por arquitectos, deseñadores e creativos daneses presenta os seus proxectos urbanos e arquitectónicos a modo de manifesto gráfico utilizando o formato banda deseñada, distribuído tamén coma aplicación do IPad.
Dita opción converte un catálogo estendido de proxectos nunha obra de divulgación e aproximación aos métodos, medios e procesos dun estudo arquitectónico, ilustrando no mundo real o desenvolvemento dun proxecto tecnolóxico, dende o deseño ata a construción ou o rexeitamento da idea proposta.
O medio de comunicación escollido, a banda deseñada, vai en consonancia coas propostas arquitectónicas do grupo BIG: populares, modernas e innovadoras, como é o caso dos proxectos Lego Towers ou The 8-House.
[8H – The 8-House from BIG on Vimeo.]
En calquera caso estamos ante unha obra que pode espertar o interese no urbanismo e na arquitectura, ao velos como temas abertos e dinámicos, tan problemáticos coma apaixonantes.
(Clica na imaxe para ampliar. Edición en Inglés)
Posible uso do libro na área de Tecnoloxía: O uso pode ser dobre, coma forma e como contido.
En canto a forma, basta con ler un capítulo para decatarse da potencia da banda deseñada como medio de comunicación. Neste senso hai que avisar de que a calidade gráfico-narrativa da obra é modesta, non é de interese para aficionados ao cómic coma medio artístico, pero si para os interesados no cómic coma medio de comunicación. Aínda así, pode servir como exemplo para que o alumnado faga un traballo similar utilizando fotografías e programas de edición, como estes cómics sobre o Proxecto Bata (proxecto interdisciplinar de igualdade de xénero) ou este sobre como cambiar a fonte de alimentación do ordenador.
En canto ao contido pode ser un libro de interese para as áreas de Tecnoloxía, Plástica e Ciencias Sociais, ou para calquera traballo interdisciplinario sobre arquitectura, urbanismo ou a ordenación do territorio.
Moitos institutos e colexios levan anos participando no Proxecto Terra, magnífico traballo creado por Xosé Manuel Rosales e financiado polo Colexio de Arquitectos. No material do proxecto hai un cómic sobre arquitectura, A mansión dos Pampín, de Miguelanxo Prado, o mellor autor de banda deseñada galega. Non é precisamente o seu mellor cómic, pero cumpre a súa función. O cómic atópase en todos os centros e pode lerse en liña aquí.
Por outra banda, a quen lle interese o tema da arquitectura e a banda deseñada pode botarlle unha ollada a Arquicómics.…
12 Setembro 2012 by Daniel R. Pizarro
Categorías: Estruturas e Arquitectura, Tecnolecturas | Tags: arquitectura, BIG, comic | 3 comentarios
O camiño da innovación
É algo que xa comentei de forma sutil algunha vez neste blogue, como neste post, ou neste: a innovación non é doada, por moitas razóns, é un dos aspectos que se teñen que ter en conta no proceso tecnolóxico é aceptación do produto por parte da sociedade.
Inventos revolucionarios ao longo da historia que fixeron e fan un gran servizo á sociedade atópanse con moitas barreiras que teñen que superar. Unha delas é a conservación de usos, leis, profesións e estruturas antigas que necesariamente téñense que adaptar á nova situación.
Néstor Alonso ilústrao moi ben en Educ@conTIC
Cambia a imprenta por internet. Estamos ante algo que revolucionou a difusión da cultura e das ideas.
Pensa agora nas formas clásicas de difusión do coñecemento a través de libros de texto, revistas en papel, música, cine, xornais, … Internet débese adaptar á industria que os sustenta? ou dita industria debe adaptarse ás novas formas de comunicación que nos ofrece a rede? Como tería que ser esa adaptación? Como ves o futuro dos medios?
En 1º de bacharelato podemos falar sobre estas cousas, entre moitas outras, claro.…
16 Setembro 2009 by María L
Categorías: Internet, Tecnoloxía e sociedade | Tags: comic, innovación, Internet, inventos | 2 comentarios
Desde que xorde a idea de crear unha película ata que está en carteleira, hai un longo período de tempo no que traballan un extenso equipo de profesionais. Tamén son moitas horas de traballo as necesarias para crear un xogo de ordenador.
Entre as tarefas que hai que realizar está a animación 3D, que permite modelar e animar en tres dimensións.
Se observas ben poderás ver que temos 4 vistas, alzado, planta, perfil, e vista de cámara, e baseándose nestas vistas, os modelos xéranse mediante ferramentas de software.
Neste vídeo podes ver como se modela un dragón.
Despois aos modelos ténselles que incluír un “esqueleto” coas mesmas limitacións e capacidades que ten un esqueleto humano. Dese xeito obtéñense movementos naturais.
Botádelle unha ollada aos curtos de animación do audiovisual galego: Flocos.tv
Nós tamén podemos facer películas de animación mediante aplicacións que nos facilitan a tarefa, sen ter que debuxar. Podes ver aquí uns exemplos:
XtraNormal: Permítenos crear películas de animación e engadir voz ás personaxes.
[Xtranormal: Van vir molestar]
Deixarás que se escapen? Vai por eles e continúa a película.
Tamén podemos facer animacións en 2D cunhas aplicacións en flash coma estas:
GoAnimate! Elixe as personaxes, escribe o texto que queres que apareza, elixe a música de fondo, e xa tes a túa animación.
A ver se o robot e o marciano deixan de aburrirse. Anímaos!
MovieMaker: Esta aplicación é similar á anterior, anque máis sinxela.
Aceptades a súa invitación?
18 Febreiro 2009 by María L
Categorías: Comunicación gráfica, Tecnoloxías da Información | Tags: animación, comic, Deseño, Tecnoloxías da Información, vídeo | 2 comentarios
1 2 Seguinte »
Feito con WordPress | Adaptación do tema: Yoko by Elmastudio


langs: es gl gl gl gl es gl en es en gl ceb es gl gl en en gl en en gl gl gl gl gl gl th gl en en en en gl en el it gl gl gl es pt gl gl gl pt es gl gl gl pt pt en gl ar es gl en en en gl gl gl ca gl ca gl gl gl gl gl gl gl gl it gl gl gl gl gl gl gl gl en gl gl gl gl es gl pt en gl gl ca ca gl hu en gl it it es es gl pt es es gl pt gl gl gl gl en gl gl es gl gl vi gl gl gl gl it fr gl es es en pt ru

text:
Autodesk 123D Circuits é unha aplicación web que permite crear e compartir online proxectos de Arduíno. Só tes que conectar os compoñentes nunha protoboard, engadir o código, probalos e compartilos.
[By Fritzing Team CC By-SA from wikimedia]
Fritzing é un software de código aberto que permite ilustrar e documentar prototipos de Arduíno. Pode resultar útil para os nosos proxectos.
Código de cores das resistencias
Se tes unha montaña de resistencias enriba da mesa e necesitas axuda para clasificalas, podes usar esta aplicación:
Se premes en “Cores” debes elixir as cores da resistencia e dará o valor da mesma.
Se premes en “Valor” debes introducir o valor da resistencia e mostrará as cores.
Se vas traballar con compoñentes electrónicos cómpre coñecer as especificacións dos mesmos. Cando non teñas claras as cousas busca en Internet para identificar as diferentes patillas e pins, os valores de intensidade ou voltaxe, o rango de medida, etc.
6 Decembro, 2016 by María L
Deixa unha resposta Cancelar a resposta
Required fields are marked *.
Descrición de Arduíno UNO
O IDE de Arduíno
Entradas e saídas dixitais
Condicional if … else
Sinais PWM e lectura serial
Array de LEDs e funcións
A posición dun servo
Servos de xiro continuo
Motor de corrente continua
Sensor de movemento PIR
O tanque de auga
Reloxo de area dixital
A máquina máis inútil
Feito con WordPress | Adaptación do tema: Yoko by Elmastudio


langs: pt fr gl gl gl es gl en es es en gl ceb es gl gl gl gl gl gl gl gl gl gl gl gl gl gl en gl gl gl gl es gl gl pt gl gl gl gl gl gl gl en gl en el it gl gl gl gl gl gl fr gl fr gl es es en pt ru

text:
Propostas | Revoltallo de termos
Propostas de traballo co léxico recollido para a xornada:
Debuxar ou imprimir cada termo en grande e empapelar os corredores do centro con eles. O léxico tecnolóxico en galego á vista de todos e todas. (Ver resultado no IES Priemiro de Marzo)
Tamén podes construír estas palabras utilizando letras en 3D.Podes imprimir uns modelos aquí: Letras en 3D ou aquí: Tipografía recortable.
Outra opción é traballar cun programa de tratamento de imaxes coma Gimp ou Inkscape e facer uns carteis ben chulos para ese día nos que se vexa unha imaxe e o termo.
Que tal organizar un trivial ou xincana con estes termos? Se alguén se anima que nos envíe a actividade para difundila.
A través de Internet:
Participar na galipedia ou no galizionario contribuíndo á difusión do léxico tecnolóxico en galego.
Podedes utilizar diversas aplicacións web para facer un comic no que apareza o léxico tecnolóxico. En “Banda deseñada On-line” tes unha recompilación de recursos.
Tamén podes traballar a animación por ordenador. Fai unha película de debuxos animados na que se fale de ciencia e de tecnoloxía en galego.
Cando teñamos uns cantos termos recollidos haberá un apartado de xogos neste espazo web onde atoparedes o xogo do aforcado, encrucillado, parellas agochadas…
Tes outras ideas para traballar co léxico? Envíanolas para difundilas.
Envía a túa proposta a maria@tecnoloxia.org para engadila a este listado.
DigaTIC, dicionario galego das TIC
Tiboxe, consulta en liña de terminografía informática
Dicionario da Real Academia Galega
Recompilación de termos tecnolóxicos inglés-galego (mancomún)
Glosario do IES Neiras Vilas
Glosarios ” profesionaliza a túa lingua”:
Camiños, canais e portos
Enxeñaría e deseño industrial
19 Agosto, 2014 by María L
Deixa unha resposta Cancelar a resposta
Required fields are marked *.
Revoltallo de termos. A tecnoloxía en galego.
Feito con WordPress | Adaptación do tema: Yoko by Elmastudio